**Prosedyre for overgang mellom barnehage og SFO/skole**

Det er viktig at barn opplever at det er en sammenheng mellom barnehage, SFO og skole. Derfor skal barnehagen legge til rette for at barnet får en god avslutning på barnehagetiden og at de er forberedt til å begynne på skolen. Skolen må være forberedt til å ta imot skolestarterne. Skolene og barnehagene i Levanger har felles rutiner for å sikre et godt samarbeid om overgangen. Alle barn skal møtes av en skole som bygger videre på det barnet har med seg fra barnehagen samtidig som det skal være spennende å begynne med noe nytt.

Felles prosedyre er med på å sikre alle barn en trygg skolestart. For at SFO og skolen skal kunne legge best mulig til rette for hvert enkelt barn, så er det viktig for SFO og skolen å få informasjon om hva barnet kan og hva det eventuelt trenger ekstra hjelp til. Prosedyren gir føringer for laveste nivå av samarbeid. Tematikk [Fra eldst til yngst-samarbeid og sammenheng](https://www.regjeringen.no/globalassets/upload/kd/vedlegg/barnehager/veileder/f-4248-fra-eldst-til-yngst.pdf) fra Regjeringen.

Mål med prosedyren:

Tydeliggjøre forpliktelsen som barnehager, skoler og SFO har for å sikre god overgang mellom barnehage og SFO/skole for alle barn.

Målgruppe:

* Ansatte i skoler, barnehager og skolefritidsordninger
* Skolestartere og deres foreldre
* Samarbeidspartnere som arbeider med og for skolestarterne som eksempelvis Barne- og familietjenester, Innvandrertjenester, Habilitetstjenester for barn med flere.
* Kommunedirektøren

Ansvar:

* Kommunalsjef for oppvekst og utdanning har hovedansvar for prosedyren

Tilrettelegging av fysisk og psykisk leke- og læringsmiljø for barn med særskilte behov etter Barnehagelovens kapittel 5A starter to år før skolestart. Barnehagen der barnet har plass, er ansvarlig for å opprette kontakt med mottakerskolen. Det er viktig at alle ansatte i barnehage og skole har kunnskap om hvor spesielt sårbar overgangen kan være for disse barna. Tematikk overgang for [barn med særskilte opplæringsbehov](https://www.statped.no/temaer/overganger/) fra Statped.

|  |  |  |  |
| --- | --- | --- | --- |
| **Når** | **Rutine** | **Ansvar** | **Aktivitet** |
| 2 år før skolestart (september) | Gjennom formell mailhenvendelse, så informerer styrer skolen om barn med større funksjonsnedsettelser som krever betydelig tilrettelegging før skolestart (det kan være spisskompetanse, bygningsmessige endringer el.  | Styrer | Samarbeid og informasjon. |
| 1 år før skolestart (juni). | Det gjennomføres IUP-møter for barn med rett til spesialpedagogisk hjelp (årsrapport). Skolen kalles inn på møtet for halvårsevaluering. Vurdere hvorvidt barnet er aktuell søker til TOA (søknadsfrist 1. oktober).  | Styrer | Samarbeid og informasjon. |
| 1 år før skolestart (august). | Gjennom en formell henvendelse til aktuell skole, informeres det om antall skolestartere. | Styrer | Samarbeid og informasjon. |
| 1 år før skolestart (oktober) | Det gjennomføres faglig- pedagogiske samarbeidsmøter mellom skoler og barnehager i samme skolekrets.  | Skolene | KulturbyggingAktuelle tema kan være arbeidsmetoder i barnehager og skoler. Ressurser ved overgang kan benyttes, eksempelvis Språkløyper. |
| 15.januar | Frist for elektronisk innskriving til skolene. | Kommunalsjef for oppvekst og utdanning. | Informasjon |
| Innen 1. februar | Det gjennomføres halvårsevaluering av IUP for barn med rett til spesialpedagogisk hjelp. Skolen kalles inn til dette møtet. | Styrer | Samarbeid og informasjon |
| Februar/mars | Foreldremøte på skolene for nye foreldre. | SkoleneSkolene må bestille tolker der det er nødvendig etter informasjon fra barnehagen. | Samarbeid, informasjon og forventningsavklaringer. |
| Innen 1. april | Barnehagene sender skjema for overgang til skolene. | Styrer har ansvar for at skjemaene er fullstendig utfylt og at det sendes til aktuell skole.  | Informasjon og samarbeid. |
| April | Overføringsmøter mellom enkeltbarnehager og enkeltskoler | Styrer  | Informasjon, samarbeid og kulturbygging |
| Mai/juni | Samarbeidsmøte rundt barn med rett til spesialpedagogisk hjelp. Dette møtet kobles sammen med IUP-møte. Skolene kalles inn til dette møtet | Styrer | Samarbeid og informasjon. |
| Foreldremøte på skolen for nye foreldre.  | SkoleneSkolene må bestille tolker der det er nødvendig! | Samarbeid, informasjon og forventningsavklaringer.  |
| Barna inviteres til besøksdager. | Skolene(kopi til aktuelle barnehager). | Forventningsavklaringer og informasjon. |
| Bli-kjent-dager / integreringsdager/ besøksdager på SFO | Skolene (kopi til aktuelle barnehager). | Forventningsavklaringer og informasjon. |
| August | Elevene får velkomstbrev fra skolen. | Skolene | Informasjon. |
| August/september | Foreldremøte. | Skolene | Samarbeid og informasjon. |
| Første utviklingssamtale.Skjema med informasjon fra barnehagen benyttes. | Skolene | Samarbeid og informasjon. |